ગુજરાતી સમાચાર: વોરેન બફેટ જેવા અબજોપતિની આ ભારતીય કેમ બન્યા પહેલી પસંદ? | The Indian Origin Doc Whos Americas Toast Now - Nrg | I Am Gujarat
Gujarati News NRG વોરેન બફેટ જેવા અબજોપતિની આ ભારતીય કેમ બન્યા પહેલી પસંદ?
Published: Jun 21, 2018 15:01 pm IST
બર્કશાયર, અમેઝોન, અને જેપી મોર્ગને સંયુક્ત પત્રકાર પરિષદમાં કહ્યું કે નવી કંપની પર નફો કમાવાનું કોઇ દબાણ હશે નહીં. ત્રણેય કંપનીઓએ જાન્યુઆરીમાં એલાન કર્યું હતું કે તેઓ પોતાના અમેરિકન કર્મચારીઓના ખર્ચ ઓછા કરવા માટે એક હેલ્થકેર કંપની લોન્ચ કરશે. આ સમાચારથી સીવીએસ હેલ્થ અને એક્સપ્રેસ સ્ક્રિપ્ટસ સહિત વિભિન્ન હેલ્થકેર સપ્લાય ચેનના શેરમાં ઉછળો આવ્યો હતો.
અતુલ ગવાંડે હાવર્ડ ટીએચ ચાન સ્કૂલ ઓફ પબ્લિક હેલ્થ અને હાવર્ડ મેડિકલ સ્કૂલમાં પ્રોફેસર છે. તેઓ બ્રિઘામમાં જનરલ અને એંડોક્રાઇન સર્જન તરીકે કાર્યરત છે. આ સિવાય તેઓ એક બેસ્ટસેલિંગ ઓથર પણ છે. 2014માં પ્રાકિશત થયેલું પોતાનું 'બીઇંગ મોર્ટલ: મેડિસિન એન્ડ વોટ મેટર્સ ઇન ધ એન્ડ'માં ગવાંડેએ દવાના દમ પર વૃદ્ધોની દયનીય જિંદગીને ખેંચતી રહેવાની જોરદાર ટીકા કરી છે.
એમેઝોનના જેફ બેજોસ અને જેપી મોર્ગનના જેમી ડિમોનની સાથે નવા વેન્ચર માટે કામ કરી રહેલા બર્કશાયર હૈથવેના ચેરમેન અને સીઇઓ વૉરેન બફેટે કહ્યું કે આ મોટા કામમાં જોડાયેલા તમામ લોકો માને છે કે તેઓ સારી મેડિકલ સુવિધા આપવાની સાથોસાથ તેમના વધતા સતત ખર્ચ પર લગામ પણ લગાવી શકે છે. બફેટે નિવેદન રજૂ કરીને કહ્યું કે જેમી, જેફ અને મને વિશ્વાસ છે કે અમે અતુલ તરીકે એક એવા લીડરને પસંદ કર્યો છે મહત્વપૂર્ણ કામને અંજામ આપશે.
બફેટે અમેરિકામાં મેડિકલ સુવિધાઓના ખર્ચને અમેરિકન બિઝનેસ પરિવારો પર લગાવેલા કીડા કહ્યા તેમના લીધે કંપનીઓ બીજા દેશોમાં પોતાના હરિફો સાથે હરિફાઇ કરી શકતી નથી. તેમણે ગયા મહિને કહ્યું હતું કે આખી હેલ્થ ઇન્ડસ્ટ્રીઝમાં કેટલાંક ખાસ સેગમેન્ટસને જ નહીં પરંતુ આખી ઇન્ડસ્ટ્રીઝને જ બદલવું પડકારજનક છે. જો કે તેની કોઇ ગેરંટી નથી કે નવું વેન્ચર મેડિકલ સુવિધાના ખર્ચમાં ઘટાડો કરવામાં સફળ થશે જ, પરંતુ બફેટનું કહેવું છે કે આ દિશમાં પ્રયાસ કરવાની સારી વ્યવસ્થા કરાઇ છે.
એમેઝોન, બર્કશાયર, અને જેપી મોર્ગનમાં કુલ મળીને 10 લાખ લોકો કામ કરે છે. આ સિવાય બીજી કેટલીક મોટી અમેરિકન કંપનીઓ પોતાના કર્મચારીઓની તબિયતનું ધ્યાન જાતે જ રાખવા લાગી છે. સિસ્કોએ સ્ટેન્ડફર્ડ મેડિકલ સિસ્ટમ સાથે સીધો કરાર કરીને ગયા વર્ષથી જ પોતાના કર્માચરીઓને મેડિકલ પ્લાન આપવાનું શરૂ કરી દીધું છે.